**Likumprojekta „Grozījums Zemesgrāmatu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši grozījumiem likumā „Par tiesu varu”, kas stājās spēkā ar 2013. gada 1. septembri, līdz 2016. gada beigām tiek likvidēta Augstākās tiesas Civillietu tiesu palāta, tādējādi noslēdzot Latvijā pāreju uz tā saucamo „tīro instanču” tiesām. Minētās reformas īstenošanai turpināma kompetenču pārdale starp tiesu instancēm arī civilprocesā, novirzot lietu pieplūdumu no Augstākās tiesas Civillietu tiesu palātas uz apgabaltiesām un rajonu (pilsētu) tiesām. Tas nozīmē arī nepieciešamību grozīt attiecīgās Civilprocesa likuma un saistīto speciālo likumu normas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim, lai īstenotu tiesu kompetenču pārdali un pāreju uz „tīro instanču” tiesām, ir veikti šādi pasākumu:1) 2014. gada 4. janvārī stājās spēkā grozījumi Civilprocesa likuma 25. pantā, svītrojot minētā panta pirmās daļas 2.punktu, proti, lietu, kas izriet no saistību tiesībām, ja prasības summa pārsniedz 210 000 *euro* jeb 150 000 latu, piekritība noteikta rajona (pilsētas) tiesām (iepriekš piekritība apgabaltiesai);2) 2014. gada 4. janvārī stājās spēkā grozījumi Civilprocesa likumā, papildinot likumu ar 32.1 pantu, kas paredz iespēju pārdalīt jeb nodot lietas citai tiesai, ar mērķi izlīdzināt noslodzi. Minētajai normai ir pārejas raksturs, jo saskaņā ar Civilprocesa likuma pārejas noteikumu 76. punktu likuma 32.1 pants zaudē spēku ar 2016. gada 31. decembri jeb ar Augstākās tiesas Civillietu tiesu palātas darbības beigām.Ar grozījumiem Civilprocesa likumā un saistītajos normatīvajos aktos tiks veikta atlikušo kompetenču pārdale starp tiesu instancēm jeb pāreja uz tīrajām tiesu instancēm civilprocesā, kas saskaņā ar likuma „Par tiesu varu” pārejas noteikumu 57. punktu īstenojama līdz Augstākās tiesas Civillietu tiesas palātas likvidācijai 2016. gada 31. decembrī. Plānotie Civilprocesa likuma grozījumi saistībā ar lietu pārdali skartu:1) lietas par patenttiesību, pusvadītāju izstrādājumu topogrāfiju, dizainparaugu, preču zīmju un ģeogrāfiskās izcelsmes norāžu aizsardzību;2) lietas par kredītiestāžu maksātnespēju un likvidāciju;3) lietas, kurās ir strīds par īpašuma tiesībām uz nekustamo īpašumu;4) lietas, kas satur valsts noslēpuma objektu. Saskaņā ar Zemesgrāmatu likuma 98. pantu sūdzības par zemesgrāmatu nodaļas tiesneša lēmumiem un viņa rīcību iesniedz Augstākās tiesas Civillietu tiesu palātai divu nedēļu laikā no dienas, kad ieinteresētā persona saņēmusi lēmumu vai no tās dienas, kad notikusi pārsūdzamā rīcība, ievērojot [Civilprocesa likumā](https://epasts.tm.gov.lv/owa/redir.aspx?C=11c845a7e9224cd5b1131edb655e295a&URL=http%3a%2f%2flikumi.lv%2fdoc.php%3fid%3d50500) noteikto blakus sūdzību iesniegšanas kārtību, ciktāl Zemesgrāmatu likumā nav noteikts citādi. Savukārt atbilstoši Civilprocesa likuma 449. panta trešajai daļai Augstākās tiesas Civillietu tiesu palātas lēmums par blakus sūdzību par zemesgrāmatu tiesneša lēmumu pārsūdzams Senātā. Ievērojot zemesgrāmatu nodaļu tiesnešu lēmumu pārsūdzības kārtību, secināms, ka reformas ietvaros sūdzības par zemesgrāmatu nodaļu tiesnešu lēmumiem izskatīšana ir nododama apgabaltiesām.No Tiesu informatīvajā sistēmā pieejamiem datiem secināms, ka iesniegto sūdzību par zemesgrāmatu nodaļu tiesnešu pieņemtiem lēmumiem īpatsvars nav liels un minētās lietas neveido uzkrājumus. Ievējot minēto, likumprojekts paredz, ka sūdzības par zemesgrāmatu nodaļas tiesneša lēmumiem (97. pants) un viņa rīcību jāiesniedz apgabaltiesā, kuras darbības teritorijā atrodas rajona (pilsētas) tiesas zemesgrāmatu nodaļa, divu nedēļu laikā no dienas, kad ieinteresētā persona saņēmusi lēmumu vai no tās dienas, kad notikusi pārsūdzamā rīcība, ievērojot [Civilprocesa likumā](http://likumi.lv/doc.php?id=50500) noteikto blakus sūdzību iesniegšanas kārtību, ciktāl šajā likumā nav noteikts citādi.Apgabaltiesai, kuras darbības teritorijā atrodas rajona (pilsētas) tiesas zemesgrāmatu nodaļa, adresētā sūdzība iesniedzama zemesgrāmatu nodaļai, kura pieņēmusi lēmumu vai kurā notikusi pārsūdzamā rīcība. Pēc sūdzības saņemšanas zemesgrāmatu nodaļas tiesnesis sūdzību un tai pievienotos dokumentus nosūta apgabaltiesai, kuras darbības teritorijā atrodas rajona (pilsētas) tiesas zemesgrāmatu nodaļa.Likumprojekta spēkā stāšanās nosakāma vienlaikus ar attiecīgo grozījumu Civilprocesa likumā spēkā stāšanos 2015.gada 1.janvārī. |
| 3. | Projekta izstrādē iesaistītās institūcijas | Likumprojekts apspriests un saskaņots ar apgabaltiesu priekšsēdētājiem. |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesas, lietas dalībnieki civilprocesā. |
| 2. | Tiesiskā regulējuma ietekme uz tautsaimniecību un administratīvo slogu | Ievērojot to, ka turpmāk arī apelācijas kārtībā pārsūdzētus nolēmumus, kurus skatīja apgabaltiesa kā pirmās instances tiesa, tāpat skatīs apgabaltiesas, kas atrodas 5 reģionos, nevis Augstākās tiesas Civillietu tiesu palāta, kas atrodas Rīgā, tiek veicināta pieejamība tiesām.Vienlaikus, realizējot kompetenču pārdali starp tiesu instancēm, tiks izveidota vienkāršāka un sabiedrībai saprotamāka tiesu instanču sistēma, tādējādi palielinot uzticamību tiesu sistēmai. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts Ministru kabinetā un Saeimā ir izskatāms vienlaicīgi ar likumprojektiem: 1. „Grozījumi Civilprocesa likumā”
2. „Grozījums Patentu likumā”
3. „Grozījums Pusvadītāju izstrādājumu topogrāfiju aizsardzības likumā”;
4. „Grozījums likumā „Par preču zīmēm un ģeogrāfiskās izcelsmes norādēm””
5. „Grozījums Dizainparaugu likumā”.

Minētajos likumprojektos paredzēts noteikt vienu kompetento tiesu lietās par patenttiesību, pusvadītāju izstrādājumu topogrāfiju, dizainparaugu, preču zīmju un ģeogrāfiskās izcelsmes norāžu aizsardzību, kā arī rīcību ar apgabaltiesai vai Augstākās tiesas Civillietu tiesu palātai nodoto lietas virzību pēc tīro tiesu instanču reformas īstenošanas, tāpat paredzot grozījumus nolēmumu pārsūdzības kārtībā sakarā ar Augstākās tiesas Civillietu tiesu palātas kā apelācijas instances likvidāciju.1. „Grozījums Tiesu izpildītāju likumā”;
2. „Grozījums Notariāta likumā”

Minētajos likumprojektos paredzēts noteikt prasību par zaudējumu piedziņu, kas izriet no zvērinātu tiesu izpildītāju un zvērinātu notāru darbības un rīcības, iesniegšanu pilsētas (rajona) tiesā kā pirmās instances tiesā atšķirībā no šī brīža noteiktās kārtības, kad tās iesniedzamas apgabaltiesā kā pirmās instances tiesā. |
| 2. | Atbildīgā institūcija | Tieslietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesu iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Augstākās tiesas struktūras izmaiņas, no 2017. gada 1. janvāra likvidējot tās sastāvā esošo Augstākās tiesas Civillietu tiesu palātu. |
| 3. | Cita informācija | Nav |

Iesniedzējs:

Tieslietu ministrs G.Bērziņš

18.08.2014. 14:24

967

D. Obuka

67036833; Daina.Obuka@tm.gov.lv